צו איגוד ערים (אזור באר שבע) (מים וביוב)

{{ח:התחלה}}
{{ח:כותרת|צו איגוד ערים (אזור באר שבע) (מים וביוב), התשנ״ט–1999}}

{{ח:פתיח-התחלה}}
{{ח:תיבה|ק״ת תשנ״ט, 502|צו איגוד ערים (אזור באר שבע) (מים וביוב)|https://olaw.org.il/takanot/takanot-5959.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק איגוד ערים#סעיף 2|סעיפים 2}} {{ח:חיצוני|חוק איגוד ערים#סעיף 15|ו־15}} {{ח:חיצוני|חוק איגוד ערים|לחוק איגוד ערים, התשט״ו–1955}}, אני מצווה לאמור:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: פרשנות}}

{{ח:פנימי|פרק 2|פרק שני: ייסוד האיגוד}}

{{ח:פנימי|פרק 3|פרק שלישי: המועצה}}

{{ח:פנימי|פרק 4|פרק רביעי: יושב ראש המועצה וסגניו}}

{{ח:פנימי|פרק 5|פרק חמישי: ועדות ועובדים}}

{{ח:פנימי|פרק 6|פרק שישי: חוזים והצעות}}

{{ח:פנימי|פרק 7|פרק שביעי: כספים}}

{{ח:פנימי|פרק 8|פרק שמיני: חשבונות}}

{{ח:פנימי|פרק 9|פרק תשיעי: הוראות שונות}}

{{ח:פנימי|תוספת|תוספת}}

{{ח:קטע2|פרק 1|פרק ראשון: פרשנות}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”האיגוד“ – איגוד ערים המוקם לפי צו זה;
{{ח:ת|סוג=הגדרה}} ”המועצה“ – מועצת האיגוד;
{{ח:ת|סוג=הגדרה}} ”רשות מקומית“ – רשות מקומית ששמה נקוב {{ח:פנימי|תוספת|בתוספת}};
{{ח:ת|סוג=הגדרה}} ”השר“ – שר הפנים;
{{ח:ת|סוג=הגדרה}} ”הממונה“ – הממונה על המחוז.

{{ח:קטע2|פרק 2|פרק שני: ייסוד האיגוד}}

{{ח:סעיף|2|הקמת האיגוד}}
{{ח:ת}} מוקם בזה איגוד שייקרא ”איגוד ערים (אזור באר שבע) (מים וביוב)“.

{{ח:סעיף|3|תחום האיגוד}}
{{ח:ת}} תחום האיגוד הוא שטחן של כל הרשויות המקומיות.

{{ח:סעיף|4|תפקידי האיגוד}}
{{ח:תת|(א)}} אלה הם תפקידי האיגוד:
{{ח:תתת|(1)}} להפעיל, לפתח, להרחיב ולתחזק את מערכות המים והביוב בתחומי הרשויות המקומיות בהתאם לתקנים ישראליים ובאיכות גבוהה;
{{ח:תתת|(2)}} לנהל את אספקת המים ולספק מים, במחיר סביר, באופן סדיר, באיכות גבוהה ולכל הפחות באיכות הנדרשת על פי כל דין, לכלל התושבים ברשויות המקומיות;
{{ח:תתת|(3)}} להפעיל, לתחזק ולפתח את מערכות הביוב באופן המבטיח תנאי תברואה ובריאות האוכלוסיה לתושבי הרשויות המקומיות;
{{ח:תתת|(4)}} לנהל את מערכת הביוב ואיסוף מי השפכים הנוצרים בתחומי הרשויות המקומיות ולטפל בסילוקם, בהובלתם, בטיפול בהם, ובמכירתם ביעילות מקצועית וכלכלית;
{{ח:תתת|(5)}} לפתח ולשפר את מערכות המים והביוב בתחומי הרשויות המקומיות, ובכלל זה לתכנן ולפתח את המערכת על פי תחזית התרחבות משתמשים בהתאם לתכניות פיתוח האזור;
{{ח:תתת|(6)}} לגייס משאבים לביצוע המטרות האמורות;
{{ח:תתת|(7)}} לשמור על מקורות המים הקיימים ולפתחם, ולשקוד על פיתוח מקורות מים נוספים;
{{ח:תתת|(8)}} לעשות כל פעולה הקשורה, במישרין או בעקיפין, למטרות המפורטות בפסקאות (1) עד (7).
{{ח:תת|(ב)}} האיגוד רשאי בהסכמת הרשויות המקומיות לנהל את מערכת הניקוז בתחומי הרשויות המקומיות.
{{ח:תת|(ג)}} מימון הוצאות האיגוד ייעשה מתוך תשלומי החובה שיטיל האיגוד בחוקי עזר שיפורסמו ברשומות.

{{ח:סעיף|5|סמכויות האיגוד}}
{{ח:תת|(א)}} לשם ביצוע תפקידיו יהיו לאיגוד כל הסמכויות הנתונות לרשות מקומית על פי כל חיקוק, ולצורך זה כל מקום בחיקוק שמדובר בו ב”עיריה“, ”מועצה מקומית“, ”מועצה אזורית“ או ”רשות מקומית“, יראו כאילו מדובר ב”איגוד“, וכל מקום בחיקוק שמדובר בו ב”ראש עיריה“, ”ראש מועצה מקומית“, ”ראש מועצה אזורית“ או ”ראש רשות מקומית“, יראו כאילו מדובר ביושב ראש המועצה, והוא כשאין הוראה אחרת בצו זה.
{{ח:תת|(ב)}} האיגוד רשאי לסרב לקבל למיתקניו מי שפכים שיש בהם כדי להפריע לזרימת מים חופשית בצינורות הביוב או העלולים לסכן את מיתקני הביוב או את כושרה של זרימת מים המטוהרים לניצולם לצורכי חקלאות או תעשיה או את פעולת מכון הטיפול בשפכים.
{{ח:תת|(ג)}} האיגוד יהיה רשאי לקבל למיתקניו מי שפכים מרשויות מקומיות שאינן חברות באיגוד או ממיתקנים סמוכים ולספק מים לרשויות מקומיות שאינן חברות באיגוד או לצרכנים נוספים בתנאים שיקבע.

{{ח:סעיף|6|הקניית רכוש והטלת חובות בקשר להקמת האיגוד}}
{{ח:תת|(א)}} האיגוד רשאי לרכוש מיתקני ומפעלי מים וביוב הקיימים בתוך תחומיו והשייכים לרשויות המקומיות, ציוד ותכניות, וכן נכסים אחרים, לרבות מקרקעין או מיטלטלין (להלן – נכסים).
{{ח:תת|(ב)}} התמורה בעד הנכסים, תיזקף לזכות חשבונה של כל רשות מקומית שממנה נרכשו הנכסים בחשבון מיוחד.
{{ח:תת|(ג)}} השתתפות הרשויות המקומיות בהוצאות האיגוד תיקבע בידי המועצה בהתבסס על יחס צריכת המים והזרמת השפכים למכון על ידי הרשויות המקומיות או בכל דרך אחרת; השתתפות זו תיזקף לחובת החשבון המיוחד האמור של כל רשות מקומית.
{{ח:תת|(ד)}} יתרת זכות או חובה בחשבון המיוחד האמור של כל רשות מקומית תשולם על ידי האיגוד או לידיו, הכל לפי הענין, בזמנים ובתנאים שתקבע המועצה.
{{ח:תת|(ה)}} האיגוד רשאי לקבל על עצמו התחייבויות שנטלה על עצמה רשות מקומית בשל כל נכס שהוזמן, נרכש, או נבנה לפני קום האיגוד ושעבר לידיו, או לקבל חובות המגיעים לרשות מקומית.

{{ח:סעיף|7|התקשרויות האיגוד}}
{{ח:ת}} האיגוד רשאי להתקשר עם גופים או עם רשויות אחרות להקמת תאגיד משותף לשם ביצוע תפקידיו לפי צו זה.

{{ח:קטע2|פרק 3|פרק שלישי: המועצה}}

{{ח:סעיף|8|הרכב המועצה}}
{{ח:ת}} המועצה מורכבת מנציגי הרשויות המקומיות ותהא בת 11 חברים; כל רשות מקומית תבחר את נציגיה מבין חברי מועצתה היא או עובדיה במספר הנקוב מול שמה {{ח:פנימי|תוספת|בתוספת}}, שייקבע על פי חלקן היחסי של הרשויות בצריכת מים ובהזרמת השפכים, כאשר לעיריית באר שבע יהיו במועצת האיגוד בכל עת חברים במספר שלא יקטן ממספרם הכולל של יתר חברי המועצה ועוד אחד.

{{ח:סעיף|9|תקופת כהונתה של המועצה}}
{{ח:תת|(א)}} תקופת כהונתה של המועצה תהיה בהתאם לתקופת כהונתה של מועצת עיריית באר שבע.
{{ח:תת|(ב)}} מועצה קיימת תמשיך בתפקידה, אף אם תמה תקופת כהונתה לפי סעיף קטן (א), כל עוד לא נכנסה לתפקידה מועצה חדשה.

{{ח:סעיף|10|ישיבות המועצה}}
{{ח:תת|(א)}} המועצה תתכנס לישיבתה הראשונה לא יאוחר מ־14 ימים מיום שמונו רוב חבריה.
{{ח:תת|(ב)}} יושב ראש המועצה רשאי לכנס, בכל עת, ישיבת מועצה, והוא חייב לכנס אותה אחת לשלושה חודשים לפחות ובלבד שהזמנה לישיבת המועצה שתכלול את סדר יומה תישלח לכל חבר מועצה 24 שעות לפחות לפני כינוס הישיבה.
{{ח:תת|(ג)}} יושב ראש המועצה יכנס את ישיבת המועצה, אם הוגשה לו על כך דרישה חתומה בידי שליש לפחות מחבריה או בידי ראש רשות מקומית המאוגדת באיגוד.
{{ח:תת|(ד)}} נדרש כינוסה של ישיבת מועצה כאמור בסעיף קטן (ג), ויושב ראש האיגוד לא כינס את המועצה בתוך שבעה ימים ממועד הדרישה, או שחדל מכהונתו ואין לו סגן או ממלא מקום, ימנה השר אדם שיכנס את המועצה לישיבה במועד שקבע השר.
{{ח:תת|(ה)}} רוב חברי המועצה הם מנין חוקי בישיבותיה.
{{ח:תת|(ו)}} החלטות המועצה יתקבלו על פי הצבעת רוב הנוכחים בישיבה, וזאת אלא אם כן קיימת הוראה אחרת בצו זה לאותו ענין.
{{ח:תת|(ז)}} המועצה רשאית לקבוע את סדרי עבודתה ואת ישיבותיה והוא כשאין הוראה אחרת בצו זה.

{{ח:סעיף|11|סמכויות המועצה}}
{{ח:ת}} בידי המועצה יהיו כל התפקידים והסמכויות הנתונים לאיגוד.

{{ח:סעיף|12|ביטול בחירת חבר מועצה}}
{{ח:ת}} רשות מקומית רשאית לבטל את בחירת נציגה במועצה ולבחור באחר במקומו ובלבד שתודיע על כך, בכתב, ליושב ראש המועצה. לביטול כאמור יהיה תוקף מיום החלטתה של הרשות המקומית על כך.

{{ח:סעיף|13|התפטרות חבר המועצה}}
{{ח:ת}} חבר המועצה רשאי להתפטר על ידי מתן הודעה בכתב לראש הרשות המקומית שבחרה בו וליושב ראש המועצה; להתפטרות יהיה תוקף מיום מתן ההודעה כאמור.

{{ח:סעיף|14|העדר מישיבות המועצה}}
{{ח:ת}} חבר המועצה שנעדר מישיבות המועצה שלושה חודשים רצופים או משלוש ישיבות רצופות – אם היו בשלושה חודשים פחות משלוש ישיבות – תופסק חברותו במועצה אלא אם כן נעדר מסיבת מחלה או שירות בצבא הגנה לישראל או ברשות המועצה.

{{ח:סעיף|15|מילוי מקומות פנויים}}
{{ח:תת|(א)}} חדל חבר מועצה מכהונתו, תבחר הרשות המקומית שבחרה בו בחבר מועצה אחר במקומו; לא בחרה הרשות המקומית חבר אחר במקום חבר המועצה בתוך שלושים ימים מהיום שנפסקה חברותו, רשאי השר להתרות בה. לא שעתה הרשות המקומית להתראה, רשאי השר למנות חבר חדש מבין חברי מועצתה או עובדיה של אותה רשות מקומית ואם אותו אדם אינו מסכים למינוי, רשאי השר למנות חבר חדש מבין בעלי זכות להיבחר לחבר המועצה של אותה רשות המקומית.
{{ח:תת|(ב)}} אי־מילוי מקום שנתפנה אין בו כדי לפסול את עצם קיומה של המועצה או את פעולותיה, או לגרוע מהם באיזה אופן שהוא, ובלבד שנותרו במועצה שני שלישים ממספר חבריה.

{{ח:סעיף|16|סמכויות השר}}
{{ח:ת}} נראה לשר שהמועצה אינה ממלאת תפקיד שהוטל עליה על פי דין, רשאי הוא לצוות על המועצה למלא אותו תפקיד בתוך מועד שיקבע בצו; לא מילאה המועצה אחר הצו במועד שנקבע בו, רשאי השר למנות אדם מתאים שימלא אותו תפקיד ולקבוע לו שכר שישולם מקופת האיגוד.

{{ח:קטע2|פרק 4|פרק רביעי: יושב ראש המועצה וסגניו}}

{{ח:סעיף|17|בחירת יושב ראש המועצה וסגניו}}
{{ח:תת|(א)}} ראש עיריית באר שבע או מי שימנה לכך יכהן כיושב ראש המועצה.
{{ח:תת|(ב)}} המועצה תבחר מבין חבריה, לפחות בסגן אחד ליושב ראש המועצה.

{{ח:סעיף|18|כהונת היושב ראש וסגניו}}
{{ח:תת|(א)}} נבצר מיושב ראש המועצה לפעול או שפסק לכהן כיושב ראש וטרם נבחר יושב ראש חדש במקומו, ימלא את מקומו –
{{ח:תתת|(1)}} סגן היושב ראש – אם יש סגן אחד בלבד;
{{ח:תתת|(2)}} אותו הסגן שהמועצה תמנהו לכך – אם יש יותר מסגן אחד;
{{ח:תתת|(3)}} אותו חבר המועצה שהיא תמנהו לכך – אם נבצר מהסגן או מכל הסגנים לפעול, או אם הסגן או כל הסגנים פסקו לכהן וטרם נבחר סגן חדש.
{{ח:תת|(ב)}} יושב ראש המועצה או סגנו יחדלו מכהונתם באחד מאלה:
{{ח:תתת|(1)}} אם חדל להיות חבר המועצה;
{{ח:תתת|(2)}} אם התפטר על ידי מתן הודעה בכתב למועצה;
{{ח:תתת|(3)}} אם הועבר מכהונתו על ידי המועצה;
{{ח:תתת|(4)}} אם הורשע בפסק דין סופי על עבירה שיש עמה קלון בנסיבות הענין.
{{ח:תת|(ג)}} החלטת המועצה להעביר את יושב ראש המועצה או סגן יושב ראש המועצה מכהונתם לא תהיה בת תוקף אלא אם כן נתקבלה בישיבה שנקראה במיוחד לענין זה והצביעו בעדה למעלה ממחצית מכל חברי המועצה.
{{ח:תת|(ד)}} חדלו יושב ראש המועצה או סגנו היחיד לכהן, תבחר המועצה במקומו ביושב ראש או בסגן אחר, מבין חבריה, בתוך שבועיים מיום שנתפנה מקומו, בישיבה שתיקרא במיוחד לענין זה.

{{ח:סעיף|19|היושב ראש ממונה על ביצוע החלטות המועצה}}
{{ח:ת}} יושב ראש המועצה יעשה את כל האפשר כדי שהחלטות המועצה יבוצעו כדין ושכל הוצאה של המועצה תהא בהתאם לתקציב או על פי כל דין המתיר את ההוצאה.

{{ח:סעיף|20|דין וחשבון}}
{{ח:תת|(א)}} יושב ראש המועצה יגיש למועצה דין וחשבון מפורט על עניני האיגוד במשך השנה שחלפה, בתוך שלושה חודשים מתום השנה שאליה מתייחס הדו״ח.
{{ח:תת|(ב)}} הדין וחשבון יוגש למועצה לפחות עשרה ימים לפני מועד הדיון שנקבע לכך ולאחר שתדון בו ותאשרו, בתיקונים או שלא בתיקונים, ידאג יושב ראש המועצה לכך שיישלחו העתקים ממנו לממונה ולכל רשות מקומית.
{{ח:תת|(ג)}} העתקים של הדין וחשבון יוחזקו לעיון הציבור במשרדי האיגוד ויושב ראש האיגוד רשאי לפרסם את הדין וחשבון בעיתון או באופן אחר.

{{ח:סעיף|21|העברת תפקידים וסמכויות של היושב ראש}}
{{ח:ת}} יושב ראש המועצה רשאי באישור המועצה, להעביר את תפקידיו וסמכויותיו, כולם או מקצתם, לסגנו או לחבר אחר של המועצה.

{{ח:סעיף|22|משכורת היושב ראש וסגניו}}
{{ח:ת}} יושב ראש המועצה או סגנו, וחבר מועצה אחר, הממלא תפקיד או המשתמש בסמכות של יושב ראש המועצה שהועברה אליו לפי {{ח:פנימי|סעיף 21|סעיף 21}}, רשאי לקבל מקופת האיגוד משכורת בשיעור שתקבע המועצה, באישור השר.

{{ח:קטע2|פרק 5|פרק חמישי: ועדות ועובדים}}

{{ח:סעיף|23|ועדות}}
{{ח:ת}} המועצה רשאית לבחור – אם מבין חבריה, אם מבין עובדי האיגוד ואם מבין אנשים מתאימים אחרים – ועדות קבועות או ועדות ארעיות לענינים או למקרים מסוימים.

{{ח:סעיף|24|הרכב הועדה}}
{{ח:ת}} מחצית לפחות מחבריה של ועדה יהיו חברי המועצה.

{{ח:סעיף|25|יושב ראש לועדה}}
{{ח:ת}} יושב ראש ועדה ייבחר בידי המועצה.

{{ח:סעיף|26|סמכויות הועדות וסדרי עבודתן}}
{{ח:תת|(א)}} סמכויות ועדה ייקבעו בידי המועצה, אולם, בכפוף להחלטת המועצה רשאית ועדה לקבוע לעצמה את סדרי עבודתה ודיוניה.
{{ח:תת|(ב)}} המלצותיה של ועדה טעונות אישור המועצה.

{{ח:סעיף|27|עוברים}}
{{ח:תת|(א)}} האיגוד רשאי –
{{ח:תתת|(1)}} להעסיק עובדים ולקבוע את תפקידיהם וסמכויותיהם;
{{ח:תתת|(2)}} לקבוע, באישור השר, את משכורתם, שכרם ושאר תנאי עבודתם;
{{ח:תתת|(3)}} להפסיק, מסיבה מספקת, את עבודתם ולפטרם על פי החלטה של רוב חברי המועצה.
{{ח:תת|(ב)}} גזבר עיריית באר שבע יכהן כגזבר האיגוד.
{{ח:תת|(ג)}} מהנדס עיריית באר שבע יכהן כמהנדס האיגוד.

{{ח:סעיף|28|ועדת מכרזים}}
{{ח:תת|(א)}} המועצה תבחר מבין חבריה ועדת מכרזים קבועה שתפקידה לקבוע הצעות מחירים המוגשות לאיגוד בעקבות פרסום מכרז ולהמליץ לפני יושב ראש המועצה על ההצעה שלדעת הועדה ראויה לאישורו, בכפוף לאמור {{ח:פנימי|סעיף 30|בסעיף 30(ב)}}; יושב ראש המועצה לא יהיה חבר בועדת המכרזים.
{{ח:תת|(ב)}} יושב ראש המועצה רשאי לאשר את ההצעה שעליה המליצה ועדת המכרזים; החליט יושב ראש המועצה, לאחר עיון בהמלצות ועדת המכרזים, שלא לאשר את ההצעה שעליה המליצה הועדה, ירשום את הנימוקים להחלטתו ויביאם לידיעת המועצה בישיבתה הקרובה.
{{ח:תת|(ג)}} יושב ראש המועצה רשאי, באישור המועצה, לאשר הצעה מבין ההצעות שהיו לפני ועדת המכרזים, אף שהועדה לא המליצה עליה.

{{ח:קטע2|פרק 6|פרק שישי: חוזים והצעות}}

{{ח:סעיף|29|חוזים}}
{{ח:תת|(א)}} יושב ראש המועצה רשאי להתקשר בשם האיגוד בכל חוזה, מבלי להיזקק להחלטת המועצה, אם נתקיימו שני תנאים אלה כאחד:
{{ח:תתת|(1)}} שוויו של נושא החוזה אינו עולה על סכום שתקבע המועצה מזמן לזמן;
{{ח:תתת|(2)}} להוצאה הכרוכה בחוזה – אם כרוכה בו הוצאה – מיועדת הקצבה מתאימה בתקציב המאושר לשנת הכספים שבה נעשה החוזה.
{{ח:תת|(ב)}} כל חוזה אחר טעון החלטת המועצה; אם אין בתקציב המאושר לשנת הכספים שבה נעשה החוזה הקצבה מתאימה להוצאה הכרוכה שבו, יהא החוזה טעון גם אישור בכתב מאת השר.
{{ח:תת|(ג)}} כל חוזה למתן זיכיון או מונופולין מאת המועצה טעון אישור בכתב מאת השר.
{{ח:תת|(ד)}} חוזה שנעשה לפני תחילתו של צו זה על ידי רשות מקומית בקשר לעניני ביוב בתחום האיגוד, יראו אותו כאילו נעשה על ידי האיגוד אם המועצה החליטה על כך והצדדים לחוזה הסכימו לכך; ואז כל מקום בחוזה האמור שבו מדובר ב”רשות מקומית“ יראו כאילו מדובר ב”איגוד“.

{{ח:סעיף|30|מכרזים}}
{{ח:תת|(א)}} בכפוף לאמור בסעיף קטן (ב), לא יתקשר האיגוד בחוזה להעברת מקרקעין או טובין, להזמנת טובין או לביצוע עבודה אלא על פי מכרז פומבי.
{{ח:תת|(ב)}} צורת המכרז ודרכי הזמנתן וקבלתן של הצעות המחירים, וכן סוגי החוזים שהאיגוד יהיה רשאי להתקשר בהם ללא מכרז פומבי או ללא מכרז בכלל, יהיו לפי האמור {{ח:חיצוני|תקנות העיריות (מכרזים)|בתקנות העיריות (מכרזים), התשמ״ח–1987}}, בשינויים המחויבים לפי הענין.

{{ח:סעיף|31|חבר מועצה המעוניין בחוזה}}
{{ח:תת|(א)}} חבר המועצה או חבר ועדה שיש לו, במישרין או בעקיפין, בעצמו או על ידי בן זוגו, מורשהו או שותפו או באופן אחר, כל חלק או טובת הנאה בכל חוזה או עסק שנעשה עם האיגוד, למענו או בשמו, פרט לחוזה בדבר קבלת שירות מהשירותים שהאיגוד מספק לתושבים –
{{ח:תתת|(1)}} יודיע על כך, בכתב, למועצה או לועדה הדנה בחוזה או בעסק, לפני הישיבה הראשונה שבה תדון בו;
{{ח:תתת|(2)}} לא ישתתף בדיונים על החוזה או על העסק במועצה או בועדה ולא יצביע בהצבעה על כל שאלה בקשר להם.
{{ח:תת|(ב)}} לא יהיו לעובד האיגוד, לא במישרין ולא בעקיפין, לא בעצמו ולא על ידי בן זוגו, מורשהו או שותפו, כל חלק או טובת הנאה בכל חוזה או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים ופרט לענין שיש לעובד בהסכם עבודה שלו או בהסכם הכללי של עובדי האיגוד.
{{ח:תת|(ג)}} הוראות סעיפים קטנים (א) ו־(ב) לא יחולו על חבר המועצה או ועדה או עובד האיגוד מחמת היותו בעל מניות או חבר בגוף משפטי שיש לו חלק או טובת הנאה בחוזה או בעסק כאמור באותם סעיפים קטנים, אלא אם כן היה אותו חבר או עובד משמש מנהל או פקיד אחראי בגוף המשפטי, או אם היה חלקו בהונו או ברווחיו של הגוף עולה על 5%.

{{ח:קטע2|פרק 7|פרק שביעי: כספים}}

{{ח:סעיף|32|קופת האיגוד}}
{{ח:תת|(א)}} כל הכספים המתקבלים על ידי האיגוד או בשמו הם קופת האיגוד.
{{ח:תת|(ב)}} קופת האיגוד תשמש לתשלום כל סכום שהאיגוד רשאי או חייב להוציאו כדין.

{{ח:סעיף|33|בטחון קופת האיגוד}}
{{ח:תת|(א)}} גזבר האיגוד אחראי לבטחונה של קופת האיגוד.
{{ח:תת|(ב)}} כל הכספים השייכים לקופת האיגוד או המתקבלים למענו או לחשבונו ישולמו מיד לחשבון האיגוד בבנק שהמועצה תקבע לכך, אולם המועצה יכולה להרשות לגזבר – להחזיק אצלו סכום כסף כדי הוצאות יום־יום של האיגוד.

{{ח:סעיף|34|מחיקת חובות}}
{{ח:ת}} כל סכום המגיע לאיגוד שחל בתשלומו פיגור של לא פחות משלוש שנים והוא נראה כחוב אבוד, רשאית המועצה, באישור הממונה, לוותר עליו ולמחקו מהפנקסים; בכל מקרה אחר טעונה החלטת המועצה אישורו של השר, ובלבד שיהיה סבור שהדבר הוא לטובת הציבור.

{{ח:קטע2|פרק 8|פרק שמיני: חשבונות}}

{{ח:סעיף|35|הנהלת חשבונות}}
{{ח:ת}} המועצה תדאג כי הגזבר ינהל חשבון נכון, בצורה שיורה עליה השר, של כל הכספים המתקבלים והמוצאים על ידי האיגוד או בשמו; חשבון זה יהא פתוח לעיון חברי המועצה וחברי מועצת הרשויות המקומיות החברות באיגוד, גזבריהן ורואי חשבון מטעמן, ועל פי אישור מועצת האיגוד, לעיון כל אדם.

{{ח:סעיף|36|רואה חשבון}}
{{ח:תת|(א)}} גזבר המועצה יגיש, בתוך 30 ימים מתום שנת הכספים, את חשבונות המועצה לרואה החשבון שמינתה המועצה באישור השר.
{{ח:תת|(ב)}} רואה החשבון רשאי לדרוש בכל עת מאת המועצה להמציא לו ידיעות, פרטים, הסברים, חומר סטטיסטי וכל חומר אחר בקשר לעניני המועצה, ועל יושב ראש המועצה למלא אחר הדרישה בתוך זמן סביר.

{{ח:קטע2|פרק 9|פרק תשיעי: הוראות שונות}}

{{ח:סעיף|37|התחייבות האיגוד}}
{{ח:ת}} חוזה, כתב התחייבות, המחאה, פקודת תשלום או כל תעודה אחרת לא יחייבו את האיגוד אלא אם כן נחתמו בידי יושב ראש המועצה או סגן יושב ראש המועצה ובידי הגזבר.

{{ח:סעיף|38|משפטים}}
{{ח:ת}} האיגוד רשאי להגיש תביעה או לפתוח ולעשות כל פעולה משפטית או להיות בעל דין בכל משפט או בכל הליך משפטי בקשר לתפקידיו ולעניניו, או אם הדבר נראה לו דרוש לצורך קיומן או הגנתן של זכויות האיגוד או להגנת חבריו, עובדיו, מוסדותיו ומפעליו בקשר לתפקידיהם. לתכלית זו רשאי האיגוד לייפות את כוחו של כל חבר המועצה או של כל עובד, הן באופן כללי והן לענין מיוחד.

{{ח:סעיף|39|ספרי המועצה}}
{{ח:ת}} ספרי המועצה, מסמכיה וניירותיה יהיו פתוחים לעיון ולבדיקה לפני כל חבר מועצה, והוא רשאי להכין העתק או תקציר מהם, ובלבד שלא יוציא ספר, מסמך או נייר כאמור ממשרדי המועצה בלי הסכמתו, בכתב, של יושב ראש המועצה.

{{ח:סעיף|40|בירור חילוקי דעות}}
{{ח:ת}} נתגלעו חילוקי דעות בין הרשויות המקומיות, כולן או מקצתן, ובין האיגוד, או בין הרשויות המקומיות בינן לבין עצמן בעניני האיגוד, רשאים יושב ראש המועצה או כל רשות מקומית להביא את חילוקי הדעות לפני השר, והשר או מי שימונה על ידיו לכך, יכריע בהן; הכרעה זו תהא סופית.

{{ח:סעיף|41|פירוק}}
{{ח:ת}} עם פירוקו של האיגוד ייעשו תיאום החשבונות, הקניית הרכוש, הטלת החובות, וחלוקת ההתחייבויות בין הרשויות המקומיות בהתאם לחלקן היחסי בצריכת המים כפי שיהיה בעת הפירוק ובהתאם להוראות כל דין.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|סעיפים 1}} {{ח:פנימי|סעיף 8|ו־8}})}}}}

{{ח:סעיף*}}
{{ח:ת}}

הרשות המקומית	מספר החברים

עיריית באר שבע	10

מועצה מקומית שגב שלום	1

{{ח:חתימות|י״ד בשבט התשנ״ט (31 בינואר 1999)}}
* '''אליהו סויסה'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]